Lefaucheux M1858

Lefaucheux M1858 – Prancūzijos karinis revolveris, naudojantis 12 mm smeiginius šovinius, sukurtas Kazimiro Lefoše (). Tai pirmas revolveris, naudojantis metalinius šovinius, ir priimtas į kariuomenės ginkluotę.Pistols: an illustrated history of their impact. Jeff Kinard. ABC-CLIO, 2004. ISBN 1851094709, 9781851094707. Pg 110

1858 m. Lefoše revolveris buvo priimtas į Prancūzijos laivyno ginkluotę. Į Prancūzijos armijos ginkluotę jis nebuvo priimtas, tačiau 1862 m. nedaug jų naudojo Prancūzijos kavalerijos daliniai Meksikoje.Kinard, 110 Šiuos revolverius pirko Ispanija, Švedija, Italija, Rusija, Norvegija, o JAV pilietinio karo metais – tiek pietiečių Konfederacija, tiek šiauriečių Sąjunga.

 Konstrukcija 
Revolveris yra šešiašūvis, su atviru rėmu. Būgnas užtaisomas per būgno galinėje dalyje dešinėje pusėje esančius „vartelius“ su vyriu. Pro „vartelius“ taip pat išmetamos tuščios tūtelės, kurias išstumia pro vamzdį įkišamas išmetimo strypelis.

 JAV pilietinis karas 
JAV pilietinio karo metais abi pusės naudojo daug įvairių revolverių, tarp kurių buvo ir Lefaucheux M1858. Federalai (šiauriečiai) buvo nupirkę virš 12 tūkst. Lefaucheux M1858 revolverių, kurie 1862 m. buvo perduoti kavaleristams. Karui tęsiantis, šiuos smeiginius revolverius pakeitė naujai pasirodžiusiais Kolto ir Remingtono revolveriais.The Guns that Won the West: Firearms on the American Frontier, 1848–1898. John Walter. MBI Publishing Company, 2006. ISBN 1853676926, 9781853676925. Pg 98.

Amerikiečių kareiviai Lefaucheux M1858 revolverius dažnai vadino „French Trantor“ ('prancūziškieji trantoriai'), kur tranteris – Viljamo Tranterio (William Tranter) konstrukcijos revolveris.Kinard, 110

 Variantai 
 Danijos kariuomenė ginkluotėje turėjo revolverį Lefaucheux-Francotte M1865/97 naudojusį 11,45 mm centrinio dūžio šovinius.

 Nuorodos 

Kategorija:Revolveriai
Kategorija:Prancūzijos ginklai‎‎